### Анализ на решението на задача

МРАВЕШКИ ПАСИАНС

Първо трябва да преобразуваме входния масив в целочислен масив, съдържащ съответните точки на всяка карта. За дадения пример от входните данни образуваме масива v(4,4):

 8 1 3 1

 8 4 12 12

 5 9 13 7

10 12 1 2

 Един от най-лесните начини да визуализираме решението на задачата е да тръгнем от горния десен ъгъл и да се движим към долния ляв ъгъл като на всяка стъпка следим дали ако дойдем от ляво или от долу сумата ще е по-голяма. Така, движейки се към долния ляв ъгъл на таблицата, ще получим най-добрата сума.

Друг начин е да се движим от долния ляв ъгъл и на всяка стъпка да пресмятаме в друг масив (например да го наречем best) най-добрата сума, която може да получим, движейки се или от ляво на реда или от долу. Рекурентната формула е:

best[i][j]=max(best[i+1][j], best[i][j-1])+v[i][j]

Така в елемента best[1][n] ще получим най-добрата сума. Предложеното авторово решение реализира този алгоритъм. В него е използвана функцията

int big (int a, int b)

 { return (a>b)?a:b; }

Тя връща по-голямото от две числа.

Автор: Пламенка Христова